Friedrichshain
Vide etiam paginam discretivam: Lucus (discretiva) Friedrichshain fortasse "Lucus Fridericianus", est pars Luci Fridericiani et Montis Crucis, regionis urbis Berolini. Ante quam reformatione administrativa anni 2001i cum Crucis Monte coniuncta est, sui iuris fuit regio Luci Fridericiani. Usque ad redintegrationem urbis Berolini pars urbis orientalis erat. Nomen sumptum est de hortis popularibus nomine Luco Fridericiano (vulgo Volkspark Friedrichshain) appellatis, qui ad septentriones spectant. Qua parte regio ad meridiem vergit, situs est Pons Trabis Superioris (vulgo Oberbaumbrücke), qui unicus regionis transitus super Spreham Lucum Fridericianum cum Monte Crucis coniungit.